Iktatószám: HIV/12735-1/2025

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2025. május 28-i rendes nyilvános ülésére**

**Tárgy:** A Teréz Anya Szociális Integrált Intézmény alap-dokumentumainak felülvizsgálata és újra szabályozása

**Az előterjesztő:** Naszádos Péter polgármester

**Készítette:**  Bali Júlia intézményvezető helyettes

Bertalanné dr. Gallé Vera hatósági osztályvezető

**Megtárgyalta:** Pénzügyi, Városfejlesztési és Ügyrendi Bizottság

Oktatási, Sport és Szociális Bizottság

**Törvényességi szempontból ellenőrizte:** dr. Tüske Róbert jegyző

Naszádos Péter

Hévíz Város Polgármestere

**1.**

**Tárgy és tényállás ismertetése**

**Tisztelt Képviselő-testület!**

1. Alapdokumentumok

A Teréz Anya Szociális Integrált Intézmény (továbbiakban: TASZII) Szakmai Programjának, Szervezeti és Működési Szabályzatának, Házirendjének felülvizsgálata szükségessé vált.

A felülvizsgálat okai:

* Hévíz Város Önkormányzat Képviselőtestületének 38/2025 (III.27.) határozatával a Teréz Anya Szociális Integrált Intézmény Idősek Otthona I. és Idősek Otthona II. szolgáltatási helyek ellátási és működési területének Hévíz város közigazgatási területét határozza és változtatja meg 2025. június 01-i hatállyal. Ezen határozatnak megfelelően az intézmény alapdokumentumaiban (Szakmai program, SzMSz, Házirend) a szakfeladat ellátási területe átvezetésre került.
* Zala Vármegyei Kormányhivatal Hatósági Főosztály Szociális és Gyámügyi Osztály és a Magyar Bölcsődék Egyesülete Bölcsődei Módszertani Szervezet 2025. március-áprilisi hónapban lefolytatott szakmai ellenőrzése során a bölcsődére vonatkozóan a Szakmai program, SzMSz valamint a Házirend tekintetében több észrevétel került megállapításra. A ZAC/100/185-10/2025. iktatószámú vizsgálati jelentésben feltárt hiányosságok megszüntetésére, a vizsgálati jelentésnek megfelelően az intézmény dokumentumai módosításra kerültek.

A feltárt hiányosságok:

* + A Szakmai programban, SzMSz-ben az intézmény adatai hatályon kívüli Alapító Okiratra hivatkozik
  + A dokumentum nem tartalmazza a bölcsőde nevét.
  + A bölcsődei ellátás igénybevételi pontjában foglaltak szerint a bölcsődei felvételnél előnyt élvez különösen az a gyermek, akinek a törvényes képviselője, a felvételi kérelem benyújtását követő 30 napon belül igazolja, hogy munkaviszonyban vagy munkavégzésre irányuló egyéb jogviszonyban áll. Az NM rendelet 36 §-a szerint a munkáltatói igazolást legkésőbb a gyermek bölcsődei ellátásának megkezdését megelőző két héttel kell benyújtani. A fenntartó nyilatkozata szerint, nem rendelkezett az NM rendelet 36 §-ától eltérően, így a munkáltatói igazolás benyújtásának határidőjéről szükséges rendelkeznie.
  + A gyermekjogi képviselőnek nem az aktuális email címe szerepel a Szakmai programban. Az esetleges változásokra tekintettel javasolt a Szakmai programból a törölni a gyermekjogi képviselő adatait, helyette az adatok közzétételének helyét, módját megjelölni.
  + Az intézmény Szakmai programjában, Házirendjében a hivatkozott intézmények, hatóságok nevének pontosítása, valamint az ellátandó célcsoport és ellátandó terület jellemzőinek részletezése szükséges.
  + Nem került átvezetésre az intézmény főtevékenységének szakágazati számához tartozó megnevezésben történt változás az SZMSz 9-13 oldalán, valamint egy korábbi módosításra hivatkozik az SzMSz 16. oldalán, a legfrissebbet nem említi. Ezek pótlása szükséges. Az SzMSz-t javasolt összevetni a jelenleg hatályos Alapító Okirattal.
  + A szakértői vélemény alapján a Bölcsődei Nevelés Országos Alapprogramjának bizonyos elemei hiányoztak a Szakmai Programból.

A szociális igazgatásról és szociális ellátásokról szóló 1993. évi III. törvény 92/B. § (1) bekezdés c) pontja szerint a személyes gondoskodást nyújtó szociális intézmény fenntartójának jóvá kell hagynia az intézmény Szakmai programját, Házirendjét és Szervezeti Működési Szabályzatát.

Mindhárom dokumentum esetében a tartalmi egyezőség mellett és a fenti javításoknak megfelelően formázás történt az átláthatóság érdekében.

A felülvizsgált Szakmai Program, Szervezeti és Működési Szabályzat és Házirend az előterjesztés mellékletét képezi. **A fenti dokumentumokban történt az előterjesztésben taglalt változások miatt javasoljuk az új dokumentumok egységes szerkezetben történő elfogadását.**

Fentiek alapján kérem a tisztelt Képviselő-testületet az alapdokumentumok jóváhagyására!

**Tisztelt Képviselő-testület!**

Kérem az előterjesztés megvitatását, a határozati javaslatok elfogadását.

A döntésekhez egyszerű többség szükséges.

1. **melléklet:** Teréz Anya Szociális Integrált Intézmény Szervezeti és Működési Szabályzata
2. **melléklet:** Teréz Anya Szociális Integrált Intézmény Szakmai Programja
3. **melléklet:** Teréz Anya Szociális Integrált Intézmény Házirendje

**2.**

**Határozati javaslat**

**Normatív határozat címe:** Teréz Anya Szociális Integrált Intézmény alapdokumentumainak elfogadása

1. Hévíz Város Önkormányzat Képviselő-testülete a Teréz Anya Szociális Integrált Intézmény

a) Szervezeti és Működési Szabályzatát,

b) Szakmai Programját,

c) Házirendjét újra szabályozva az előterjesztés mellékleteként 2025. június 1. napi hatályba lépéssel jóváhagyja.

2. A Képviselő-testület felkéri az intézményvezető helyettest az ebből következő intézkedések megtételére, a megismerések biztosítására.

**Felelős:** Naszádos Péter polgármester

Bali Júlia intézményvezető helyettes

**Határidő:** 2025. június 1.

**3.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| Bertalanné Dr. Gallé Vera | hatósági osztályvezető |  |  |
| Szintén László | Közgazdasági osztályvezető/pénzügyi ellenőrzés |  |  |
| dr. Tüske Róbert | törvényességi felülvizsgálat |  |  |

|  |  |  |  |
| --- | --- | --- | --- |
| **Külsős partner** | | | |
| **Név** | **beosztás** | **aláírás** | **megjegyzés** |
| TASZII  Bali Júlia | intézményvezető-helyettes |  |  |